als_Latn dik_Latn sag_Latn
Andi TANKU
Orë pa fund pritjeje dhe ankthi për të konfirmuar nëse takimi Tirana-Flamurtari do të luhej ose jo në “Elbasan Arena”. Dy ditë më parë, klubi bardheblu bëri me dije se sfida ishte programuar për t’u luajtur në qytetin e Elbasanit, por mëngjesin e djeshëm ishte policia, e cila lajmëroi se nuk mund të merrte përsipër mbarëvajtjen e këtij 90-minutëshi. Ishte Drejtoria e Policisë së rrethit të Elbasanit që njoftoi klubin e Tiranës për këtë vendim, me pretendimin se duhej të ishte lajmëruar tri ditë përpara startit të ndeshjes, në mënyrë që të merrte masat e duhura për zhvillimin normal takimit.
DREJTORI I POLICISË- Ai që hodhi “shashkën” dhe vuri në alarm klubin bardheblu ishte Drejtori i Policisë së Rrethit Elbasan, Neritan Nallbati, i cili njoftoi se organi që ai drejtonte nuk mund të merrte përsipër mbarëvajtjen e ndeshjes Tirana-Flamurtari. Në një prononcim për “Sport Ekspres”, numri 1 i Policisë së Elbasanit u shpreh: “Ne si drejtori nuk kemi marrë në kohë një kërkesë nga organet kompetente për zhvillimin e ndeshjes Tirana-Flamurtari në stadiumin “Elbasan Arena”. Lajmërimi duhej të ishte bërë tri ditë përpara. Policia e Elbasanit nuk do ta marrë përsipër këtë ndeshje, pasi nuk mund të shkelim ligjin”. Ishte kjo deklarata që ka përhapur shqetësim në ambientin e klubit bardheblu, duke vënë në rrezik zhvillimin e ndeshjes ndaj Flamurtarit. Pas disa orësh bisedimesh mes palëve, drejtuesit e klubit kryeqytetas dhe Drejtorisë së Policisë së Elbasanit u arrit konsensusi që sfida Tirana-Flamurtari të luhej në këtë qytet, ashtu siç ishte programuar.
TIFOZËT- Kanë qenë orë ankthi edhe për tifozët bardheblu, të cilët ishin të paqartë dhe në mëdyshje për të blerë ose jo bileta për takimin Tirana-Flamurtari dhe që gjatë gjithë kohës kërkonin të qartësoheshin për çka po ndodhte. Madje disa prej tyre kanë aluduar se e gjithë kjo çështje ishte një “shashkë” për të frenuar numrin e lartë të fansave bardheblu për të udhëtuar drejt Elbasanit në mbështetje në skuadrës së tyre.
OPSIONI “PEQIN”- Gjatë orëve të mesditës, në ambientin e klubit kryeqytetas u përfol edhe për një mundësi që sfida ndaj Flamurtarit të luhej në stadiumin e qytetit të Peqinit. Një opsion i tillë u mendua në kushtet kur “Elbasan Arena” ishte tashmë një “misioni i pamundur”. Megjithatë, falë ndërhyrjes së drejtuesve të klubit, gjithçka u zgjidh më së miri, duke bërë që në orët e pasdites, më saktë rreth orës 19:00, klubi kryeqytetas të dilte me një deklaratë përmes zyrës për shtyp, ku konfirmonte se takimi Tirana-Flamurtari do të luhej në “Elbasan Arena” në orën 18:00.
Bred 11 2012,
Fire Red 3s For Sale,
Fire Red 3s,
fuv_Latn als_Latn als_Latn als_Latn als_Latn dan_Latn eng_Latn nno_Latn